กรุงเทพประกันฯเผยกำไรไตรมาสแรกลด
กรุงเทพประกันภัย เผยไตรมาส 1 ปี 54 มีกำไรสุทธิ 363.8&nbsp; ล้านบาท ลดลง 6.2%
19 พ.ค. 2554

กรุงเทพประกันภัย เผยไตรมาส 1 ปี 54 มีกำไรสุทธิ 363.8  ล้านบาท ลดลง 6.2%
นายชัย โสภณพนิช ประธานกรรมการและประธานคณะผู้บริหาร บริษัท กรุงเทพประกันภัย  หรือ BKI เผยถึงผลการดำเนินงานในไตรมาสที่ 1 ของปี 2554 (ม.ค. – มี.ค.)  เบี้ยประกันภัยรับรวม 2,902.6 ล้านบาท เปรียบเทียบกับช่วงเดียวกันของปี 2553 เพิ่มขึ้น 10.6% กำไรสุทธิจากการรับประกันภัยหลังหักค่าใช้จ่ายในการดำเนินงานแล้ว 223.0 ล้านบาท ลดลง 12.3% รายได้สุทธิจากการลงทุน 292.2 ล้านบาท เพิ่มขึ้น 16.1% กำไรก่อนหักภาษีเงินได้ 501.7 ล้านบาท และเมื่อหักภาษีเงินได้แล้ว บริษัทฯ มีกำไรสุทธิ 363.8 ล้านบาท ลดลง  6.2% กำไรต่อหุ้นขั้นพื้นฐาน 4.78 บาท 
ทั้งนี้ ที่ประชุมคณะกรรมการบริษัทฯ ซึ่งได้ประชุมเมื่อวันที่ 13 พ.ค. 2554 มีมติจ่ายเงินปันผลระหว่างกาลงวดที่ 1 (ม.ค.-มี.ค.) ของปี 2554 ให้แก่ผู้ถือหุ้นในอัตราหุ้นละ 2.75 บาท